Mvɔ̌m ai é mod ngul dzié é nə̄ ábə wa áā nyían á zēn ai m̀bəmbə ńnə́m[23]. 7Éyɔŋ bádaŋ ndoŋ miǹyón, bâvəŋan dzɔ etam mə́ndím, é mvəŋ ósú yâyi dzɔ bɔdi ai ǹtótōmaamaa. 8Báyi wulu ai ngul ésə bə́ kə́ kwī ábə Zambá á Síon, 9Ǎ Ńtondôbə, Zambá miǹkunda, vógólo ngogolán dzama, kə́ə́ge alɔ́, ǎ Zāmbá Yákɔb. 10Ǎ Zāmbá, yénə́ ényɔ́ yǎ á nə̄ bía eběn, bəbə́gə asú məsías woe. 11Ḿból álū də́dā á ndá dzoe lálod akúda məlú vóm m̀fə́, ńdɔ mə tɔb yǎ: mazombo lígi á ḿbɛ̄ sí yā ndá Zambá wáma a lodo nə́ mə́ kə nyían á bibə̌m bí é bod bâbaalǎ kig mətǐŋ. 12Owé, Ǹtondôbə Zambá a nə ńló dzóbo a tɔá fə eběn; Ǹtondôbə a və́ grāsia ai dúmá, ǎ tə̌b kig və̄ mvɔ̌m á ébá báwulu á tə́tə̄lə́ zěn, təge ai é dzóm bə́ nə́ bɔ dzǎm lāŋ. 13Ǎ Ńtondôbə miǹkunda, mvɔ̌m ai é mod a fidi wa.